Hariri: Do të kthehem në Liban
Kryeministri libanez tha pas takimit me Presidentin francez se do ta bëjë të ditur pozicionin e tij kur të gjendet në atdhe
Kryeministri i Libanit, Saad Hariri, u prit sot nga Presidenti i Francës, Emmanuel Macron, në pallatin Elysee. Pas takimit, zoti Hariri informoi mediat se synon të kthehet në Liban në ditët në vazhdim, ku edhe do të bëjë të ditur pozicionin e tij. Largimi i zotit Hariri nga Arabia Saudite u dha fund dy javëve të trazuara, pasi ai pati njoftuar nga Riyadhi dorëheqjen e tij si kryeministër i Libanit, duke fajësuar Iranin dhe grupin Hezbollah. Kryeministri i Libanit, Saad Hariri, u prit në Pallatin Elysee në Paris, për të biseduar me Presidentin francez Emmanuel Macron, i cili ofroi ta ndihmojë për të zgjidhur situatën e pazakontë dhe dramatike të skenës politike në Liban. Pas takimit, zoti Hariri bëri një deklaratë të shkurtër për gazetarët. , informoi mediat Kryeministri Hariri. Zoti Hariri pati njoftuar në televizionin saudit dorëheqjen e tij, duke ngjallur kështu përshtjellim dhe skepticizëm. Siç njoftoi zoti Macron dje nga Suedia, zoti Hariri u prit si kryeministër i Libanit, pasi dorëheqja e tij nuk u pranua në Liban. Presidenti francez gjithashtu pati hedhur poshtë spekullimet se i ka ofruar azil zoti Hariri. Largimi i zotit Hariri nga Arabia Saudite u dha fund dy javëve të trazuara, pasi ai njoftoi nga Riyadhi dorëheqjen e tij si kryeministër i Libanit, duke fajësuar Iranin dhe grupin Hezbollah, që është pjesë e qeverisë libaneze. Zoti Hariri u shpreh i frikësuar për jetën e tij. Ky njoftim i tij nxorri në pah ndasitë e thella politike në Liban, një vend i dyzuar mes influencës konkuruese të Teheranit shiit dhe Riyadhit sunit, si dhe ngjalli akuza se sauditët po e mbanin zotin Hariri kundër dëshirës së tij. Vizita në Paris e zotit Hariri, shënon një fitore diplomatike për Presidentin 39-vjeçar të Francës dhe zotimin e tij për të rikthyer Francën në skenën botërore.